

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.3** | 2025. gada 27. martā |

 **36.**

**Par Ogres novada pašvaldības saistošo noteikumu Nr.11/2025 “****Grozījums Ogres novada pašvaldības 2022. gada 28. jūlija saistošajos noteikumos Nr. 20/2022 “Par ģenētiski modificēto kultūraugu audzēšanas aizliegumu Ogres novadā”” izdošanu**

Ogres novada pašvaldības dome 2022. gada 28. jūlijā pieņēma saistošos noteikumus Nr. 20/2022 “Par ģenētiski modificēto kultūraugu audzēšanas aizliegumu Ogres novadā”, kas izdoti saskaņā ar likuma “Par pašvaldībām” 43. panta pirmās daļas 13. punktu un Ģenētiski modificēto organismu aprites likuma 22. panta otro daļu.

Atbilstoši Oficiālo publikāciju un tiesiskās informācijas likuma 9. panta piektajai daļai, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa.

Savukārt, ja saistošie noteikumi izdoti vienlaikus uz vairāku normatīvo aktu, no kuriem viens ir likums “Par pašvaldībām”, normu pamata, pašvaldības domei jālemj par:

1. jaunu saistošo noteikumu izdošanu attiecīgajā jomā, atzīstot iepriekšējos saistošos noteikumus par spēku zaudējušiem, ja pašvaldības dome uzskata, ka attiecīgo jautājumu ir nepieciešams regulēt ar saistošajiem noteikumiem un augstāka juridiskā spēka normatīvie akti satur attiecīgu pilnvarojumu,[[1]](#footnote-1) vai
2. saistošo noteikumu atzīšanu par spēku zaudējušiem, ja pašvaldības dome uzskata, ka attiecīgo jautājumu nav nepieciešams regulēt ar saistošajiem noteikumiem, vai augstāka juridiskā spēka normatīvie akti nesatur attiecīgu pilnvarojumu, vai
3. saistošo noteikumu grozīšanu, ja tas iespējams, atbilstoši Ministru kabineta 2009. gada 3. februāra noteikumiem Nr. 108 “Normatīvo aktu projektu sagatavošanas noteikumi”.

Lai saistošo noteikumu izdošanas pamatojums atbilstu spēkā esošajiem normatīvajiem aktiem un novērstu ģenētiski modificēto kultūraugu negatīvo ietekmi uz cilvēku un dzīvnieku veselību un vidi, saglabātu bioloģisko daudzveidību, veicinātu ilgtspējīgas lauksaimniecības un biotehnoloģijas attīstību Ogres novada administratīvajā teritorijā, ir nepieciešams veikt grozījumu Ogres novada pašvaldības 2022. gada 28. jūlija saistošajos noteikumos Nr. 20/2022 “Par ģenētiski modificēto kultūraugu audzēšanas aizliegumu Ogres novadā”, svītrojot saistošo noteikumu izdošanas tiesiskajā pamatojumā atsauci uz spēku zaudējušo likumu – likumu “Par pašvaldībām”, vienlaikus saglabājot atsauci uz Ģenētiski modificēto organismu aprites likuma 22. panta otro daļu, kas satur absolūtu pilnvarojumu pašvaldībai izdot saistošos noteikumus, lai noteiktu aizliegumu ģenētiski modificēto kultūraugu audzēšanai attiecīgajā administratīvajā teritorijā uz laiku, kas nav īsāks par pieciem gadiem.

Pašvaldību likuma 46. panta trešā daļa paredz, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām, savukārt Ģenētiski modificēto organismu aprites likuma 22. panta ceturtā daļa noteic, ka priekšlikumu un iebildumu sniegšanas termiņš nedrīkst būt īsāks par 30 dienām no paziņojuma publicēšanas dienas. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā. Viedokļus un priekšlikumus par saistošo noteikumu projektu rakstveidā varēja iesniegt laika periodā no 2025. gada 31. janvāra līdz 3. martam. Noteiktajā termiņā un kārtībā nav saņemts neviens priekšlikums.

Ņemot vērā augstāk minēto un pamatojoties uz Pašvaldību likuma 44. panta otro daļu, 47. panta pirmo un astoto daļu, Ģenētiski modificēto organismu aprites likuma 22. panta otro un sesto daļu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Izdot Ogres novada pašvaldības saistošos noteikumus Nr.11/2025 “Grozījums Ogres novada pašvaldības 2022. gada 28. jūlija saistošajos noteikumos Nr. 20/2022 “Par ģenētiski modificēto kultūraugu audzēšanas aizliegumu Ogres novadā””, turpmāk – Noteikumi, (pielikumā).
2. Uzdot Ogres novada pašvaldības Centrālās administrācijas Juridiskajai nodaļai triju darbdienu laikā pēc Noteikumu un to paskaidrojuma raksta parakstīšanas nodrošināt to publicēšanu oficiālajā izdevumā “Latvijas Vēstnesis”.
3. Uzdot Ogres novada pašvaldības Centrālās administrācijas Juridiskajai nodaļai informēt par ģenētiski modificēto kultūraugu audzēšanas aizliegumu pašvaldības, kuru administratīvās teritorijas robežojas ar Ogres novada administratīvo teritoriju, kā arī Zemkopības ministriju, Valsts vides dienesta Lielrīgas reģionālo vides pārvaldi un Valsts augu aizsardzības dienestu.
4. Uzdot Ogres novada pašvaldības Centrālās administrācijas Komunikācijas nodaļai pēc Noteikumu spēkā stāšanās publicēt Noteikumus Ogres novada pašvaldības oficiālajā tīmekļvietnē.
5. Uzdot Ogres novada pašvaldības Centrālās administrācijas Kancelejai pēc Noteikumu spēkā stāšanās nodrošināt Noteikumu brīvu pieeju Ogres novada pašvaldības ēkā.
6. Uzdot Ogres novada pašvaldības pilsētu un pagastu pārvalžu vadītājiem pēc Noteikumu spēkā stāšanās nodrošināt Noteikumu brīvu pieeju pašvaldības pilsētu un pagastu pārvaldēs.
7. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

 domes priekšsēdētāja E. Helmaņa paraksts)

1. Skat. ministrijas informatīvo materiālu “Pašvaldības saistošo noteikumu izdošanas pilnvarojums”, pieejams: <https://www.varam.gov.lv/lv/vadlinijas-saistoso-noteikumu-izstradei> [↑](#footnote-ref-1)